text: খানসামা উপজেলা বাংলাদেশের দিনাজপুর জেলার অন্তর্গত একটি প্রশাসনিক এলাকা।
  
  অবস্থান 
  এই উপজেলাটির উত্তরে উত্তরে দেবীগঞ্জ ও নীলফামারী সদর উপজেলা; দক্ষিণে চিরিরবন্দর ও দিনাজপুর সদর উপজেলা; পূর্বে নীলফামারী সদর উপজেলা এবং পশ্চিমে কাহারোল ও বীরগঞ্জ উপজেলা অবস্থিত।
  
  প্রশাসনিক এলাকা 
  ইউনিয়ন : ৬টি - আলোকঝাড়ী, ভেড়ভেড়ী, আংগারপাড়া, খামারপাড়া, ভাবকী ও গোয়ালডিহি।
  
  ইতিহাস 
  খানসামা ফারসী শব্দ। এর আভিধানিক অর্থ - ভৃত্য বা চাকর।  কথিত আছে এই উপজেলায় এক ধনাঢ্য বণিকের (কারো মতে ইংরেজ বণিক) এক অতীব অনুগত ভৃত্য ছিল।  ভৃত্যটি সততা, বিশ্বস্ততা ও শিষ্টাচারের জন্য এতদ অঞ্চলে অত্যন্ত সুখ্যাতি লাভ করেছিল। কালক্রমে তার স্মৃতিকে স্মরণীয় করে রাখার জন্য এ অঞ্চলটির নামকরণ কর  হয় 'খানসামা'।  খানসামা নামকরণ করা হয় ১৮৯১ সালের ২১ শে জানুয়ারি।
  খানসামা থানা সৃষ্টি করা হয় ১৮৯১ সালে এবং থানাকে উপজেলায় রূপান্তর করা হয় ১৯৮৩ সালে।
  
  জনসংখ্যার উপাত্ত 
  ২০১১ সনের আদমশুমারি মোতাবেক মোট জনসংখ্যা ১,৭৮,৩১৪ জন। এর মধ্যে পুরুষ-৯০,০৩৮ জন এবং মহিলা-৮৮,২৭৬ জন। জনসংখ্যার ঘনত্ব ৯৫৬জন/বর্গ কি.মি.।
  
  শিক্ষা 
  অতীতে শিক্ষার হার কম থাকলেও দিনেদিনে এই হার ক্রমশ বাড়তেছে। উপজেলায় একটি সরকারি কলেজ ও সরকারি উচ্চ বিদ্যালয় ছাড়াও বেশ কয়েকটি স্বনামধন্য শিক্ষাপ্রতিষ্ঠান রয়েছে।যেগুলো খানসামা উপজেলায় শিক্ষার হার বৃদ্ধিতে অনেক বড় অবদান রাখতেছে।
  
  অর্থনীতি
  আলু, ভুট্টা, ধান, গম, পিঁঁয়াজ,রসুন,কলা ইত্যাদি চাষ করা হয়। খানসামা রসুনের জন্য বিখ্যাত।
  
  নদীসমূহ 
  খানসামা উপজেলায় ০৫ টি নদী রয়েছে। নদীগুলো হচ্ছে আপার করতোয়া নদী, ছোট যমুনা নদী, আত্রাই নদী, ইছামতী নদী, বেলার নদী
  
  কৃতী ব্যক্তিত্ব 
  আবুল হাসান মাহমুদ আলী
  
  ঐতিহাসিক নিদর্শন ও ঐতিহ্য
   খানসামা জমিদার বাড়ি।
  আওকরা মসজিদ(পূর্ব হাসিমপুর)।
  
  যোগাযোগ
  
  তথ্যসূত্র
  
  বহিঃসংযোগ
   
  
  বিষয়শ্রেণী:দিনাজপুর জেলার উপজেলা
  বিষয়শ্রেণী:খানসামা উপজেলা
title: খানসামা উপজেলা